ניקיטה סימוניאן

ניקיטה סימוניאן (בארמנית: Նիկիտա Սիմոնյան, ברוסית: Никита Симонян; נולד ב-12 באוקטובר 1926) הוא כדורגלן סובייטי-ארמני ששיחק בעמדת החלוץ/שחקן כנף. לאחר סיום הקריירה כשחקן אימן מספר קבוצות וכן את נבחרת ברית המועצות.

ביוגרפיה

קריירה כשחקן 
ניקיטה סימוניאן נולד בעיר ארבמיר (מחוז קרסנודר) אך את ילדותו ואת הצעדים הראשונים בכדורגל עשה בסוחומי. בגיל 16 הוא עבר למוסקבה והחל לשחק במועדון קריליה סובייטוב מוסקבה. בשנת 1948 המועדון ירד ליגה והוחלט לפרקו. סימוניאן עבר לספרטק מוסקבה ושיחק במועדון 10 עונות. בשנים אלו הוא זכה ארבע פעמים באליפות ברית המועצות ופעמיים בגביע המדינה. הוא הבקיע 160 שערים ונחשב למלך שערי המועדון.

בשנת 1956 היה סימוניאן חבר סגל נבחרת ברית המועצות בכדורגל שזכתה באליפות באולימפיאדת מלבורן (1956). בשנת 1958 הוא היה חבר סגל הנבחרת במונדיאל 1958.

ברשימת מבקיעי השערים של הכדורגל הסובייטי והרוסי נמצא סימוניאן במקום החמישי עם 183 שערים.

קרירה כמאמן 
לאחר סיום הקריירה כשחקן החל סימוניאן באימון ספרטק מוסקבה, ובנוסף אימן קבוצות נוספות, כולל אררט ירוואן. כמאמנן הוא זכה שלוש פעמים באליפות ברית המועצות ו-4 פעמים בגביע מדינה. בשנת 1973 זכה עם אררט ירוואן בדאבל, בפעם הראשונה בה זכתה קבוצה ארמנית בגביע הסובייטי, ובפעם היחידה בה זכתה קבוצה ארמנית באליפות הליגה הסובייטית (לאירוע זה מוקדש סרט דאבל הזהב).

בסוף שנות ה-70 היה סימוניאן מאמן נבחרת הלאומית של ברית המועצות.

לאחר סיום הקריירה כמאמן סימוניאן כיהן במספר תפקידים באיגוד הכדורגל הסובייטי והרוסי, והיה מספר פעמים נשיא התאחדות הכדורגל הרוסית.

קישורים חיצוניים

כדורגלנים ארמנים
חלוצי כדורגל סובייטים
כדורגלנים סובייטים
חלוצי כדורגל ארמנים
כדורגלני נבחרת ברית המועצות
כדורגלני ספרטק מוסקבה
מאמני כדורגל סובייטים
מאמני ספרטק מוסקבה
מקבלי עיטור הדגל האדום של העמל
מקבלי עיטור אות הכבוד
אלופים אולימפיים מברית המועצות
אלופים אולימפיים: כדורגלנים
מקבלי עיטור ההצטיינות למען המולדת
כדורגלנים באולימפיאדת מלבורן (1956)
כדורגלני מונדיאל 1958
רוסים שנולדו ב-1926